ไฟแนนซ์ทูเดย์
โดย...ช.ชดา
16 มี.ค. 2559

โดย...ช.ชดา
...แคมเปญฉลองครบรอบ 50 ปี ของธนาคารกรุงไทย ที่จัดกันต่อเนื่องตลอดทั้งปี โครงการ KTB 50 ปี แห่งความผูกพัน ที่แบงก์จัดประกวดภาพถ่ายเกี่ยวกับธนาคารโดยแบ่งรางวัลเป็น 2 ประเภท คือ ภาพที่มีอายุเก่าแก่ที่สุด และภาพสุดประทับใจ ประเภทละ 5 รางวัล
รางวัลภาพสุดประทับใจ ได้แก่ ภาพของ สุกัญญา เหล่าสุวรรณ ซึ่งสามารถสื่อถึงความผูกพัน เป็นภาพที่ทำการชั่วคราวของธนาคารเกษตร สาขาชัยนาท ในปี 2502 โดยคุณสมชัย เหล่าสุวรรณ บิดาของผู้ส่งภาพ เคยเป็นผู้จัดการธนาคารกรุงไทย สาขาชัยนาท และตำแหน่งสุดท้ายก่อนเกษียณ คือ ผู้ช่วยผู้จัดการฝ่ายการพนักงาน ปัจจุบันอายุ 92 ปี มีสุขภาพแข็งแรงสมบูรณ์ และมีเหลน 5 คน
พนักงานธนาคารเห็นภาพแล้วร้องโอโห้ เป็นภาพที่ไม่เคยมีใครเคยเห็นเลย แม้กระทั่งคณะกรรมการตัดสิน ก็รับรางวัลกันไป
...แบงก์สีม่วง อ้าแขนรับ กิตติยา โตธนะเกษม รองกรรมการผู้จัดการใหญ่อาวุโส ผู้บริหารสายงานการเงิน ธนาคารกรุงไทย เข้าไปร่วมงานด้วย ตอนนี้อยู่ระหว่างรอแบงก์ชาติอนุมัติคุณสมบัติ ก็หิ้วกระเป๋าย้ายที่ทำงานจากสุขุมวิทไปรัชโยธินได้เลย
...ขอชม อภิวัฒน์ ปุณโณปกรณ์ ประธานชมรมประชาสัมพันธ์ธนาคารไทยสักหน่อย ที่ร่วมด้วยช่วยกัน ส่งข่าวแจ้งข่าวกรณีก๊าซในระบบดับเพลิงในห้องมั่นคงของธนาคารไทยพาณิชย์รั่ว ให้กับเพื่อนสื่อและคนแบงก์ด้วยกัน แบ่งเบางานของคนแบงก์ไทยพาณิชย์ที่ต้องรับศึกหนัก งานนี้สามัคคีคือพลัง